สถานทูตไทยกรุงอังการาเตือนคนไทย-ระวังคนตุรกีถามว่ามาจากประเทศไหน
 เพื่อความปลอดภัยของตนเองต่อไป14 ก.ค. 2558 - รายงานว่า สถานเอกอัครราชทูตไทย ณ กรุงอังการา ประเทศตุรกี เปิดเผยว่า ขณะนี้กระแสความไม่พอใจกรณีที่ไทยส่งชาวอุยกูร์ให้ประเทศจีนยังคงมีอยู่ จึงขอแนะนำให้คนไทยในตุรกีให้คงระดับการระแวดระวังตัว เพื่อความปลอดภัยของตนเองต่อไป โดยเฉพาะอย่างยิ่งในกรณีที่มีผู้สอบถามว่ามาจากประเทศใด ซึ่งเป็นคำถามที่คนตุรกีมักชอบถามเพื่อการสนทนา หรือการชักจูงให้ซื้อสิ่งของ ขอให้หลีกเลี่ยงการตอบคำถามดังกล่าวในช่วงนี้ แต่ทั้งนี้ก็สามารถดำเนินชีวิตเป็นปกติต่อไปและไม่ควรตื่นตระหนกใด ๆ ขณะเดียวกัน อีกด้านหนึ่งก็มีชาวตุรกีจำนวนมากที่ติดต่อไปยังสถานเอกอัครราชทูตฯ เพื่อแสดงความเห็นใจและเสียใจต่อกรณีที่เพื่อนร่วมชาติบางกลุ่มได้บุกรกเข้าไปยังสถานกงสุลกิตติมศักดิ์ไทยในนครอิสตันบูล เมื่อวันที่ 8 ก.ค.ที่ผ่านมาส่วนชาวไทยที่จะขอรับบริการด้านการกงสุล สามารถติดต่อไปยังสถานเอกอัครราชทูต ณ กรุงอังการา ได้ในเวลาราชการ โดยในระยะนี้ สถานเอกอัครราชทูตขอความร่วมมือให้ชาวไทยติดต่อสถานทูตล่วงหน้า เพื่อแจ้งช่วงเวลาที่จะเข้าไปรับบริการที่ หมายเลขโทรศัพท์ (90-312) 437 4318
สถานเอกอัครราชทูตไทย ณ กรุงอังการา ประเทศตุรกี เปิดเผยว่า ขณะนี้กระแสความไม่พอใจกรณีที่ไทยส่งชาวอุยกูร์ให้ประเทศจีนยังคงมีอยู่ จึงขอแนะนำให้คนไทยในตุรกีให้คงระดับการระแวดระวังตัว
การส่งกลับผู้ลี้ภัย,คนไทย,คนไทยมาจากไหน,ความสัมพันธ์ระหว่างประเทศ,ตุรกี,สถานทูตไทย,อุยกูร์